**Kristijan**

Udžbenik: Kuća igrajuća, čitanka, 118. i 119. stranica

Tekst se obrađuje 2 školska sata!

Dragi učenici, danas ćete čitati zanimljivu priču i saznati nešto o različitostima.

Želim vam puno sreće u čitanju i rješavanju zadataka.

1. Zamisli da svi učenici u tvojem razredu isto izgledaju i isto se ponašaju. Na koje biste probleme nailazili?
2. Pročitaj priču *Kristijan* Vladimire Velički.
3. Usmeno odgovori na pitanja.

1. odjeljak – O kome govori ova pripovijetka?

Na koji način Kristijanov prijatelj opisuje Kristijana?

Zašto Kristijan ruši dvorce koje djeca sagrade?

Pročitaj rečenicu koja govori o tomu.

2. odjeljak – Na koji način Kristijan pokazuje kako voli djecu?

Zašto se neka djeca ljute na Kristijana, a njegov se prijatelj ne ljuti?

Koje pojedinosti u prirodi uočava Kristijan? Zašto ih druga djeca ne vide?

Kako Kristijanov prijatelj pokazuje Kristijanu svoje prijateljstvo i razumijevanje?

3. odjeljak – Po kojim Kristijanovim postupcima saznaješ da je on nježan dječak?

Što Kristijanov prijatelj misli o načinu na koji Kristijan pokazuje ljutnju?

Kako Kristijanov prijatelj rješava probleme kada je ljut? Što ti misliš o tomu?

4. odjeljak – Što misliš zašto je dječak mnogo razmišljao o Kristijanu?

Do kojega je zaključka došao? Zašto se prva rečenica teksta ponavlja na kraju?

Po čemu se Kristijan razlikuje od druge djece? Odgovore pronađi u tekstu.

Pronađi u tekstu rečenice koje bi najbolje oslikale temu ove pripovijetke.

1. Napiši sastavak kojim ćeš predstaviti sebe. (U čemu si dobra/dobar? Što dobro radiš? Po čemu si posebna/poseban?...)
2. Pročitaj sastavak svojim ukućanima.

**Uputa roditeljima:** Poštovani roditelji, molim vas, provjerite je li dijete uspješno riješilo zadatke. Ako uočite ikakvu pogrješku, pomozite djetetu te zajedno ispravite netočnosti. Poslušajte sastavak.

[Kristijan](http://alfaportal.hr/phocadownload/osnovna_skola/razredna_interaktivno/3/kuca_igrajuca_3_citanka/)

